ДОГОВОР 

за счетоводно-консултантско обслужване

Днес ................................ год. се сключи настоящия договор между:

1. ИЗПЪЛНИТЕЛ
“ВАЛМАР” ООД – гр. Бургас, регистрирано по ф.д. № 3631/1999 г.на БОС, ЕИК 102615477, със седалище и адрес на управление: гр. Бургас, ул.“Цар Симеон I” № 83, представлявано 

от................................................, 

ЕГН ........................, 

2.1 ВЪЗЛОЖИТЕЛ 

................................... – гр. ..................., 

ЕИК......................, ИН по ЗДДС BG....................., със седалище и адрес на управление: гр. ............................................................................................................, представлявано от .........................................................., ЕГН .....................

2.2 ПОРЪЧИТЕЛ 

Физическо лице: ..............................................

ЕГН: ......................

адрес:......................................................................................................................

Страните се споразумяха за следното:

І. ПРЕДМЕТ НА ДОГОВОРА:

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема, срещу
възнаграждение да извършва счетоводно-консултантски услуги, обезпечаващи функционирането на дружеството в съответствие с българското счетоводно и данъчно законодателство, конкретно и подробно описани в Приложение 1 от този договор.

1.2. Дейностите по счетоводно обслужване се извършват в офиса на ИЗПЪЛНИТЕЛЯ. Всички дейности, които са извън офиса се договарят и заплащат допълнително.

ІІ. ЗАДЪЛЖЕНИЯ НА ИЗПЪЛНИТЕЛЯ

2.1. ИЗПЪЛНИТЕЛЯТ има качеството на съставител на счетоводни отчети съгласно Закона за счетоводството.

2.2. ИЗПЪЛНИТЕЛЯТ се задължава да обезпечи безпроблемното изпълнение на предмета на договора с технически, кадрови и програмен ресурс.

2.3. Да следи и правилно прилага настъпилите изменения в действащото законодателство. Да оказва методическа помощ при документиране на стопанската дейност в съответствие с данъчните закони. 

2.4. ИЗПЪЛНИТЕЛЯТ се задължава да приема всички предоставени му документи, след което да прецизира законосъобразността и целесъобразността им. За незаконосъобразни документи или стопански сделки да информира клиента си. Ако клиентът настоява документът да бъде осчетоводен, да се оформи негов писмен ангажимент за поемане на отговорност и особено мнение на счетоводителя в ГСО.

2.5. ИЗПЪЛНИТЕЛЯТ се задължава да подрежда и архивира документите на ВЪЗЛОЖИТЕЛЯ съобразно избраната от него система за разграничаването им.

2.6. Да води отделна отчетност по ЗДДС – да изготвя дневници за покупки, дневници за продажби, справка-декларация и да ги представя пред данъчната администрация.

2.7. След осчетоводяване на документите да анализира стопанската дейност. Да информира периодично клиента за резултатите.

2.8. Да предоставя по всяко време различни справки, произтичащи от систематизираната счетоводна дейност.

2.9. Да извършва типови услуги по прилагане на трудово-осигурителното законодателство, конкретно описани в Приложение 1, като не носи отговорност за правната стойност на сключените договори. ВЪЗЛОЖИТЕЛЯТ сам решава дали да се довери на ИЗПЪЛНИТЕЛЯ или да се консултира допълнително с юрист по трудово право.

2.10. За всеки отчетен период ИЗПЪЛНИТЕЛЯТ изработва регистри на всички сметки, главна книга, оборотна ведомост и счетоводни справки в електронен вид или на хартиен носител, които да дават ясна представа при евентуална проверка за произхода на финансовите резултати, както и необходимите при ревизия задължителни справки за дължими, начислени и внесени данъци. 
2.11. Да съставя годишен финансов отчет и годишна данъчна декларация, при поискване и периодични отчети. Да изготвя  декларации и други видове документи съгласно изискванията на  нормативните актове, описани в Приложение 2.

2.12. Специфични нормативни актове, касаещи дейността на Възложителя извън т.2.8. и извършването на допълнителна работа, възникнала съобразно изискванията им, ще бъде обект на договаряне в Приложение 1.  

2.13. ИЗПЪЛНИТЕЛЯТ няма задължения за оформяне и представяне на документи извън посочените в Приложение 1. В случай на постигане на съгласие за изготвяне на такъв документ  страните оформят писмен договор и договарят допълнително възнаграждение. 

2.14. Да документира получените възнаграждения от ВЪЗЛОЖИТЕЛЯ.

2.15. Да представлява ВЪЗЛОЖИТЕЛЯ пред органите на приходната администрация и други компетентни органи при извършваните от тях проверки и ревизии, касаещи дейността, предмет на настоящия договор.

2.16. Да не разпространява под каквато и да било форма получената при или по повод изпълнението на настоящия договор информация.

2.17. Да върне цялата намираща се у него счетоводна документация при прекратяване на договора и след поискване от ВЪЗЛОЖИТЕЛЯ. Ако в 10-дневен срок от прекратяване на договора ВЪЗЛОЖИТЕЛЯТ не се яви да получи счетоводната документация, ИЗПЪЛНИТЕЛЯТ има право да я изпрати с писмо с обратна разписка, колет ли куриерска пратка на адреса, посочен от ВЪЗЛОЖИТЕЛЯ в настоящия договор.

ІІІ. ЗАДЪЛЖЕНИЯ НА ВЪЗЛОЖИТЕЛЯ

3.1. ВЪЗЛОЖИТЕЛЯТ се задължава да предоставя на ИЗПЪЛНИТЕЛЯ цялата документация и информация, необходими за комплексното счетоводно, банково и данъчно обслужване.

3.1.1. ВЪЗЛОЖИТЕЛЯТ се задължава да предоставя документацията и информацията по т.1 ежемесечно в срок до 5 дни от изтичане на последния календарен ден от месеца. 

3.1.2. В случаите на годишно осчетоводяване ВЪЗЛОЖИТЕЛЯТ се задължава да предостави документацията и информацията по т.1 в срок до 31 януари на следващата година.

3.1.3. Ако ВЪЗЛОЖИТЕЛЯТ не изпълни задълженията си по т.3.1.1 (3.1.2) и предостави информацията след посочените срокове, но преди изтичането на законоустановените срокове за изготвяне на съответните декларации, то той дължи на ИЗПЪЛНИТЕЛЯ допълнително възнаграждение в размер на 10% от договорената в приложението месечна (годишна) цена.

3.1.4. Ако ВЪЗЛОЖИТЕЛЯТ пропусне предоставянето на документацията и информацията по т.3.1 в законоустановените срокове за изготвяне на съответните декларации, то ИЗПЪЛНИТЕЛЯТ не носи отговорност за евентуални санкции и/или обезпечения, наложени от държавни органи.

3.2. С цел правилно и законосъобразно документиране на бъдеща дейност, ВЪЗЛОЖИТЕЛЯТ се задължава да уведомява ИЗПЪЛНИТЕЛЯ за промени в състоянието си, както и за предстоящи планове, проекти и реорганизации.

3.3. ВЪЗЛОЖИТЕЛЯТ се задължава да заплаща договореното в настоящия договор възнаграждение в уговорените в договора срокове.
3.4. ВЪЗЛОЖИТЕЛЯТ се задължава да осигури възможност за подписване и подпечатване на необходимите за подаване декларации, справки и платежни документи.
3.5 ВЪЗЛОЖИТЕЛЯТ се задължава да не наема на работа никой от служителите на ИЗПЪЛНИТЕЛЯ през времето, през което се оказват услугите по настоящия договор и за една година след това. При нарушение на тази клауза ВЪЗЛОЖИТЕЛЯТ е длъжен в 7 /седем/-дневен срок от постъпване на писмено предупреждение от страна на ИЗПЪЛНИТЕЛЯ да освободи наетия служител или да заплати неустойка в размер на актуалната към момента годишна заплата на такива служители, но не по-малко от 5000 лева, платими на ИЗПЪЛНИТЕЛЯ в седем дневен срок от прекратяването на договора на служителя с ИЗПЪЛНИТЕЛЯ. 

3.6 Нормата на т.3.5 е в сила и за лица, свързани с ВЪЗЛОЖИТЕЛЯ.

ІV. ЦЕНИ И НАЧИН НА ПЛАЩАНЕ

4.1. ВЪЗЛОЖИТЕЛЯТ се задължава да изплаща на ИЗПЪЛНИТЕЛЯ  възнаграждението, посочено в Приложение 1 от настоящия договор.  

4.1.1. Възнаграждението се изплаща до 15 /петнадесето/ число на месеца, следващ месеца, подлежащ на счетоводна и данъчна обработка.
4.1.2. В случаите на годишна обработка възнаграждението се дължи след извършване на услугата, но не по-късно от 15 май на следващата година.
4.2. ВЪЗЛОЖИТЕЛЯТ заплаща договореното възнаграждение на ИЗПЪЛНИТЕЛЯ в брой или с банков превод.
4.3. При промяна обема на работа сумата, договорена като възнаграждение по настоящия договор, може да бъде променяна само по взаимно съгласие на двете страни. Предложение за промяна на цената може да направи всяка една от страните, като писмената форма е задължителна. При непостигане на съгласие договорът се прекратява считано от началото на месеца, следващ месеца, в който е отправено предложението за промяна на цената.

V.ОТГОВОРНОСТ И НЕУСТОЙКИ

5.1. ИЗПЪЛНИТЕЛЯТ не носи отговорност за счетоводното и данъчно състояние на ВЪЗЛОЖИТЕЛЯ преди датата на сключване на настоящия договор.

5.2. ИЗПЪЛНИТЕЛЯТ носи отговорност по пътя на документооборота от момента на предоставянето му за обработка до предаването на ГСО, ГДД, както и по време на данъчни проверки за периода, в който е систематизирал счетоводните документи.

5.3. При възникнала щета вследствие на неизпълнение задълженията на ИЗПЪЛНИТЕЛЯ, същият дължи на ВЪЗЛОЖИТЕЛЯ възстановяване размера на щетата за своя сметка.

5.4. ИЗПЪЛНИТЕЛЯТ не носи отговорност и не дължи обезщетение в случаите, когато ВЪЗЛОЖИТЕЛЯТ не е предал необходими за осчетоводяване документи, предал е документи без изискуемите по Закона за счетоводството реквизити, неистински документи, документи с невярно съдържание, преправени документи или документи, издадени от лице, което не съществува. 

5.5. При неплащане на дължимото възнаграждение при условията и сроковете по Раздел IV от настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ законната лихва за забава (основния лихвен процент + 10 пункта).

VI. АДРЕС ЗА КОРЕСПОНДЕНЦИЯ.  БАНКОВИ СМЕТКИ. УПЪЛНОМОЩЕНИ ЛИЦА.

6.1.  Адресите на страните по договора са:

-  на ВЪЗЛОЖИТЕЛЯ:

............................................................................................................................

тел...................., факс ................., 

e-mail: ........................................

-  на ИЗПЪЛНИТЕЛЯ:

гр. Бургас, ул. Цар Симеон І, № 83, ет.1 , ляв ап.

тел.056/845 789, факс 056/ 821578, 

e-mail: office@valmarbg.com, valmar2000@abv.bg
Банкови сметки на ИЗПЪЛНИТЕЛЯ:

В лева  

6.2. Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.

6.3. Страните по този договор упълномощават следните лица да предават и получават документи, да отправят искания, да разписват документи от името на ВЪЗЛОЖИТЕЛЯ и ИЗПЪЛНИТЕЛЯ: 

ЗА ВЪЗЛОЖИТЕЛЯ:

..................................., ЕГН.....................;

..................................., ЕГН.....................;

..................................., ЕГН.....................;

..................................., ЕГН.....................;

ЗА ИЗПЪЛНИТЕЛЯ:

..................................., ЕГН.....................;

..................................., ЕГН.....................;

..................................., ЕГН.....................;

..................................., ЕГН.....................;

VII.ПОРЪЧИТЕЛСТВО
7.1. Поръчителите, в качеството си на физически лица се задължават солидарно с ВЪЗЛОЖИТЕЛЯ за всички последици от неизпълнението на задълженията от страна на ВЪЗЛОЖИТЕЛЯ по настоящия договор, включително и за разноските по събиране на вземането.

VIII. ОБЩИ ПОЛОЖЕНИЯ. ПРЕКРАТЯВАНЕ. АРБИТРАЖ. 

КОНФИДЕНЦИАЛНОСТ

8.1. Настоящият договор влиза в сила след подписването му от двете страни.

8.2. За да бъдат доказуеми, всякакви изменения по този договор могат да се правят писмено по взаимно съгласие на страните.

8.3. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

8.4. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от Арбитражен съд за търговски спорове със седалище - град Бургас съобразно неговия правилник.

8.5. Настоящият договор се сключва като безсрочен и се прекратява с едномесечно писмено предизвестие на всяка една от страните.  
8.6 Договорът се счита за прекратен и в случай, че ВЪЗЛОЖИТЕЛЯТ не заплаща договореното възнаграждение през три последователни месеца. В този случай, след изтичане на тримесечния период, отпадат всички задължения на ИЗПЪЛНИТЕЛЯ за счетоводно обслужване.

8.7 Договорът се прекратява при хипотезата на т.4.3. автоматично, без да е необходимо предизвестие или уведомяване.

8.8 Договорът се прекратява с прекратяването на страните-юридически лица.

8.9. Прекратяването на договора не освобождава страните от техните задължения, възникнали по повод започнали работи, предмет на договора. 

8.10. Страните се споразумяват, че цялата информация, осигурена и поверена от тях, при и по повод изпълнение на настоящия договор, ще бъде разглеждана като търговска тайна и като такава не може да бъде разгласявана, освен ако това не е задължително за целите по изпълнението на договора. Задължението за конфиденциалност остава в сила безсрочно и не се погасява с прекратяването на договора.

Настоящият договор се състави в два еднообразни екземпляра – по един за всяка от страните.

ВЪЗЛОЖИТЕЛ:...............

ИЗПЪЛНИТЕЛ:................



/........................................./


    /........................................../

